नई दिल्ली. देश का पहला हैलीपोर्ट दिल्ली के रोहिणी में शुरू हो गया है। अब लोग हेलीकॉप्टर से ज्वाय राइडिंग का मजा ले सकेंगे। लोगों को 10 मिनट के उड़ान के लिए 2499 रुपए खर्च करने होंगे। अभी यह सुविधा सिर्फ दिल्ली के लिए है। पर जल्दी ही इस ज्वाय राइड स्कीम का विस्तार किया जाएगा। 150 यात्रियों की क्षमता वाला टर्मिनल...
- इन हेलिकॉप्टरों को 1000 फीट की ऊंचाई तक उड़ने की इजाजत होगी। वैसे तो यह सुविधा पर्यटन को ध्यान में रखकर शुरू की गई है। लेकिन मेडिकल इमरजेंसी में 300 किमी. की दूरी तक इसका इस्तेमाल एयर एंबुलेंस के तौर पर भी किया जा सकेगा। लॉ एंड ऑर्डर के लिए भी यह अहम होगा।
- इस हैलीपोर्ट को पवन हंस हेलिकॉप्टर्स लिमिटेड ने 25 एकड़ एरिया में दो साल में बनाया है।
- पवन हंस के सीएमडी वीपी शर्मा ने बताया कि इसकी लागत 100 करोड़ रुपए है। यह देश का ही नहीं, बल्कि साउथ एशिया का पहला हैलीपोर्ट है। इसमें 150 यात्रियों की क्षमता वाला इंट्रीग्रेटेड टर्मिनल है।
- इसमें 4 हेलीकॉप्टर हैंगर और एमआरओ (मेंटीनेंस, रिपेयर एंड ओवर हॉलिंग) की सुविधा है।
- चार हैंगर में एक साथ 16 हेलीकॉप्टर पार्क किए जा सकते हैं। हेलीकॉप्टर के लिए नौ पार्किंग वे बनाया गया है।
अप्रैल से भर सकेंगे 20 मिनट की उड़ान
- अप्रैल में दिल्ली दर्शन की दो स्कीम लॉन्च होंगी। पहली स्कीम में 10-12 मिनट और दूसरी में 18-20 मिनट तक की उड़ान का प्रस्ताव है।
- इसमें पैसेंजर्स को दिल्ली की ऐतिहासिक धरोहरों और पर्यटक स्थलों का दर्शन कराया जाएगा। अभी इनका किराया तय नहीं है।
कम होगा आईजीआई एयरपोर्ट का कंजेशन, वैष्णो देवी, आगरा के लिए शुरू होगी हेलिकॉप्टर सेवा
- इस हैलीपोर्ट के जरिए आईजीआई एयरपोर्ट का कंजेशन कम किया जा सकेगा।
- आईजीआई एयरपोर्ट से हेलीकॉप्टर ऑपरेशन को रोहिणी हैलीपोर्ट शिफ्ट करने पर भी विचार चल रहा है। अभी दिल्ली एयरपोर्ट के जरिए 40-50 हेलिकॉप्टर रोज उड़ान भरते हैं।
- शर्मा ने बताया कि इस सुविधा का जल्द ही विस्तार किया जाएगा। इसके दूसरे चरण में वैष्णो देवी, शिमला, हरिद्वार, देहरादून, मथुरा, आगरा, मेरठ सहित इंडस्ट्रियल हब मानेसर और बहादुरगढ़ शामिल किए जाएंगे।
केंद्र दे रहा है किराए में सब्सिडी : जयंत सिन्हा
- सीविल एवियशन मिनिस्टर जयंत सिन्हा ने कहा कि अभी किराए में केंद्र सब्सिडी दे रहा है।
- दिल्ली सरकार एविएशन टर्बाइन फ्यूल टैक्स घटा दे तो किराया और सस्ता हो जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva